|  |  |  |
| --- | --- | --- |
|  | Република СрбијаРепублички завод за статистику |  |
| ISSN 0353-9555 |
| **САОПШТЕЊЕ** | **ПС10** |
| број 099 – год. LXIII, 15.04.2013. |
| **Статистика пословања предузећа** | СРБ099 ПС10 150413 |

Квартално пословање привредних друштава у Републици Србији

IV квартал 2012. године

– Претходни подаци –

Пословни приходи у нефинансијској пословној економији у Републици Србији у четвртом кварталу 2012. године били су већи за 3,4% у односу на исти период претходне године. У поређењу са трећим кварталом 2012. године, порасли су за 8%.

Пословни расходи у нефинансијској пословној економији у четвртом кварталу 2012. године били су већи за 2,2% у односу на исти период претходне године. Уколико се упореде с трећим кварталом 2012. године, њихов раст износи 13,4%.

Индекси пословних прихода и пословних расхода у нефинансијској пословној економији

**Република Србија1)**

|  |  |  |
| --- | --- | --- |
|  | IV квартал 2012 / IV квартал 2011 | IV квартал 2012 / III квартал 2012 |
| **Пословни приходи** |
| **Укупно** | **103,4** | **108,0** |
|  |  |  |
| Пољопривреда, шумарство и рибарство | 92,2 | 89,3 |
| Индустрија и грађевинарство2) | 100,6 | 107,6 |
| Услуге  |  106,9 | 110,0 |
|  Трговина  | 109,9 | 106,2 |
|  Саобраћај и складиштење  | 107,2 | 139,0 |
|  Смештај и исхрана | 131,5 | 100,6 |
|  Информисање и комуникације | 98,1 | 100,2 |
|  Пословање некретнинама  | 82,6 | 91,6 |
|  Остале услуге3) | 93,9 | 114,4 |
| **Пословни расходи** |
| **Укупно** | **102,2** | **113,4** |
|  |  |  |
| Пољопривреда, шумарство и рибарство | 93,1 | 93,1 |
| Индустрија и грађевинарство2) | 98,4 | 117,8 |
| Услуге  |  106,5 | 111,5 |
|  Трговина  | 109,7 | 105,0 |
|  Саобраћај и складиштење  | 106,8 | 148,4 |
|  Смештај и исхрана | 112,9 | 105,8 |
|  Информисање и комуникације | 93,3 | 104,7 |
|  Пословање некретнинама | 94,8 | 127,4 |
|  Остале услуге3) | 94,1 | 124,9 |

1) Без података за АП Косово и Метохија

2) Обухвата: рударство; прерађивачку индустрију; снабдевање електричном енергијом, гасом и паром; снабдевање водом и управљање отпадним водама и грађевинарство

3) Обухвата: стручне, научне, иновационе и техничке делатности; административне и помоћне услужне делатности; образовање; здравствену и социјалну заштиту; уметност, забаву и рекреацију и остале услужне делатности

**Методолошке напомене**

Ово саопштење представља резултат редовног статистичког истраживања „Квартални структурни извештај о пословању привредних друштава“ – СБС-03 (резултати за 2007, 2008, 2009, 2010. и 2011. годину објављени су у едицији *Радни документи*, у свескама бр. 64, 68, 71, 76 и 79).

Од 2011. године подаци се објављују у складу са Законом и Уредбом о класификацији делатности („Службени гласник РС“, бр. 104/09 и 54/10). Прерачун података за раније периоде урађен је тзв. микроприступом, тј. додељивањем нове шифре делатности на нивоу већ изабране статистичке јединице и поновним оцењивањем. Ово треба имати у виду приликом коришћења публикованих индекса који за базу имају период пре 2011. године. Основне карактеристике прерачуна и прерачунате серије индекса укупних пословних прихода и пословних расхода по КД, за период 2008–2010, објављене су у едицији *Радни документи*, у свесци број 76, као и на веб-сајту Републичког завода за статистику (www.stat.gov.rs).

Истраживање се спроводи на узорку изабраних привредних друштава и других правних лица која производе и пружају услуге претежно за тржиште. По КД, нефинансијска пословна економија не обухвата секторе К (Финансијске делатности и делатност осигурања) и О (Државна управа и обавезно социјално осигурање). Иако по међународним стандардима нефинансијска пословна економија не обухвата ни секторе А (Пољопривреда, шумарство и рибарство), P (Образовање), Q (Здравствена и социјална заштита), R (Уметност, забава и рекреација) и S (Остале услужне активности), у овом истраживању обухваћен је тржишни део ових сектора. Предузетници нису обухваћени.

Републички завод за статистику од 1999. године не располаже појединим подацима за АП Косово и Метохија, тако да они нису садржани у обухвату података за Републику Србију (укупно).

Оквир за избор узорка формиран је на основу скупа пословних субјеката Статистичког пословног регистра (СПР). Стратификација јединица оквира за избор узорка извршена је према областима делатности, према броју запослених и према величини промета. Изабран је стратификован прост случајни узорак обима 2866, од којих је у реализованом узорку 2356 јединица (82%). За индекс четврти квартал 2012. у односу на четврти квартал 2011. оцена стандардне грешке3) пословних прихода је 7,1, а пословних расхода 7,6. За индекс четврти квартал 2012. у односу на трећи квартал 2012. оцена стандардне грешке пословних прихода је 1,8, а пословних расхода 2,1.

Пословни субјекти су разврстани *према претежној делатности* (за извештајну јединицу у целини).

Основни извори података за попуњавање извештаја јесу *књиговодствена евиденција* привредних друштава (финансијско и погонско књиговодство) и остале евиденције (пореска, кадровска) и обрачуни.

Подаци су дати у текућим ценама.

Пословни приходипредстављају вредносно (новчано) изражен резултат пословања пословног субјекта у одређеном периоду. Обухватају: приходе од продаје робе, производа и услуга; приходе од активирања учинака и робе; приходе од премија, субвенција, дотација, регреса и сл. и друге пословне приходе (приходе од закупнина, чланарина, тантијема и лиценцних накнада и остале пословне приходе). Исказани су без пореза на додату вредност.

Пословни расходипредстављају вредносно (новчано) изражене трошкове пословања пословног субјекта у одређеном периоду. Обухватају: набавну вредност продате робе; трошкове материјала; трошкове зарада, накнада зарада и остале личне расходе и накнаде; трошкове производних услуга и нематеријалне трошкове, осим трошкова пореза и трошкова доприноса.

3) Стандардна грешка је мера одступања оцене узорка од праве вредности и једнака је квадратном корену варијансе.

|  |
| --- |
|  |

Издаје и штампа: Републички завод за статистику, Београд, Милана Ракића 5
Tелефон: 011 24-12-922 (централа) • Tелефакс: 011 24-11-260 • www.stat.gov.rs
Одговара: проф. др Драган Вукмировић, директор
Tираж: 20 ● Периодика излажења: квартална